Unionin yleisen tuomioistuimen määräys 4.6.2012 - Azienda Agricola Bracesco v. komissio
(Asia T-440/09)
(Sopimussuhteen ulkopuolinen vastuu - Maatalous - Lintuinfluenssa - Muna- ja siipikarja-alan poikkeukselliset markkinatukitoimenpiteet -
Viiriäisten jättäminen korvaukseen oikeuttavien lajien ulkopuolelle - Yhdenvertainen kohtelu ja syrjintäkielto - Syy-yhteyden puuttuminen - Selvästi täysin perusteeton kanne)
Oikeudenkäyntikieli: italia
Asianosaiset
Kantaja: Azienda Agricola Bracesco Srl - selvitystilassa (Orgiano, Italia) (edustajat: asianajajat F. Tosello, S. Rizzioli ja C. Pauly)
Vastaaja: Euroopan komissio (asiamiehet: F. Jimeno Fernández ja D. Nardi)
Oikeudenkäynnin kohde
Kanne, jolla vaaditaan korvausta vahingosta, joka kantajalle väitetään aiheutuneen eräissä jäsenvaltioissa toteutettavista muna- ja siipikarja-alan poikkeuksellisista markkinatukitoimenpiteistä 3.7.2006 annetun komission asetuksen (EY) N:o 1010/2006 (EUVL L 180, s. 3) vuoksi siltä osin kuin siinä ei säädetä kyseisistä toimenpiteistä viiriäisten tuotanto- ja myyntialalla toimivien siipikarjan kasvattajien hyväksi.
Määräysosa
Kanne hylätään selvästi täysin perusteettomana.
Azienda Agricola Bracesco Srl - selvitystilassa, vastaa omista oikeudenkäyntikuluistaan ja se velvoitetaan korvaamaan Euroopan komission oikeudenkäyntikulut.
____________
1 - EUVL C 312, 19.12.2009.